3.9.2014 Jurnalul Oficial al Uniunii Europene L 263/29 DECIZIA DE PUNERE ÎN APLICARE A COMISIEI din 1 septembrie 2014 privind condițiile tehnice armonizate de utilizare a spectrului de frecvențe radio de către echipa- mentele audio pe suport radio utilizate pentru producția de programe și pentru evenimente speciale în Uniune [notificată cu numărul C(2014) 6011] (Text cu relevanță pentru SEE) (2014/641/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (Decizia privind spectrul de frecvențe radio) (!), în special articolul 4 alineatul (3), întrucât: (1) Echipamentele pentru producția de programe și pentru evenimente speciale (PMSE) acoperă o gamă largă de apli- caţii de transmisie video și audio, care sunt din ce în ce mai importante pentru dezvoltarea industriei de media şi divertisment din Uniune. Acestea includ radiodifuziunea, spectacolele culturale, muzicale şi teatrale și evenimen- tele sociale şi sportive. Echipamentele PMSE sunt utilizate în scopuri profesionale şi neprofesionale, în evenimente care merg de la nivel local, până la nivelul Uniunii. Microfoanele fără fir sunt cel mai comun și mai răspândit tip de echipament PMSE audio pe suport radio; sistemele asociate includ sistemele „in-ear monitor” și „talkback” şi legăturile audio. (2) În comunicarea sa din 26 septembrie 2012 către Parlamentul European, Consiliu, Comitetul Economic şi Social European şi Comitetul Regiunilor (), Comisia a recunoscut că industriile culturale şi creative reprezintă unul dintre cele mai dinamice sectoare economice ale Europei şi constituie un factor stimulator esențial al diversității culturale în Europa. Decizia nr. 243/2012/UE a Parlamentului European și a Consiliului (*), în special articolul 8 alineatul (5), subliniază și mai mult importanța PMSE şi solicită statelor membre să depună eforturi, în colaborare cu Comisia, pentru a asigura benzile de frecvență necesare pentru astfel de echipamente, în conformitate cu obiec- tivele Uniunii de a îmbunătăți integrarea pieţei interne și accesul la cultură. În plus, în temeiul articolului 6 alineatul (6) din decizia respectivă, statele membre trebuie să examineze modalitățile de asigurare a faptului că eliberarea benzii de 800 MHz nu afectează negativ utilizatorii de echipamente PMSE şi, după caz, să ia măsurile tehnice și de reglementare necesare. (3 Cadrul de reglementare actual nu este pe deplin armonizat în ansamblul statelor membre ale UE în ceea ce priveşte spectrul de frecvențe utilizat de echipamentele PMSE, din cauza discrepanțelor istorice dintre planurile naționale privind frecvențele şi dintre modurile de gestionare a unor cerințe naționale și necesități locale diferite. Deşi multe state membre aplică Recomandarea 70-03 a Comitetului European de Radiocomunicații (ERC) şi anexa 10 la aceasta () şi recomandarea 25-10 a ERC şi anexa 2 la aceasta (*), care oferă orientări privind benzile de frecvență şi parametrii tehnici pentru echipamentele PMSE, aceste recomandări nu garantează din punct de vedere juridic armonizarea în întreaga Uniune a spectrului de frecvențe utilizat de echipamentele PMSE. (4) Armonizarea spectrului de frecvențe utilizat de echipamentele PMSE ar trebui să contribuie la realizarea obiecti- velor pieţei interne prin: îmbunătățirea calității și a eficienței în materie de utilizare a spectrului; asigurarea în întreaga Uniune a vizibilității pe termen lung şi a securității juridice a accesului la benzile de frecvenţă relevante; stimularea cercetării și dezvoltării, de exemplu, în domeniul digitizării echipamentelor PMSE și al altor aspecte legate de utilizarea eficientă a spectrului; încurajarea investițiilor în tehnologie ale producătorilor de PMSE; scăderea prețurilor; oferirea posibilității de a realiza economii de scară; încurajarea portabilității transfrontaliere a echipamentelor și a interoperabilității și evitarea abandonării spectrului neutilizat. () JOL108,24.4.2002,p. 1. () Comunicarea Comisiei către Parlamentul European, Consiliu, Comitetul Economic şi Social European și Comitetul Regiunilor intitulată „Promovarea sectoarelor culturale şi creative pentru creștere economică şi crearea de locuri de muncă în UE”, COM(2012) 537 final. () Decizia nr. 243/2012/UE a Parlamentului European şi a Consiliului din 14 martie 2012 de instituire a unui program multianual pentru politica în domeniul spectrului de frecvențe radio JOL 81,21.3.2012, p. 7). () Recomandare publicată de Conferința Europeană a Administraţiilor de Poştă și Telecomunicații (CEPT); Tromso 1997, modificări ulte- rioare 7 februarie 2014; anexa 10 Microfoane fără fir, inclusiv dispozitive auditive ajutătoare. () Ediția din 11 februarie 2003.